
YB Dato’ Sri,

CADANGAN PELAKSANAAN “PUSAT KOMPETENSI BIG DATA USAHAWAN KKLW” SECARA BERPUSAT MELALUI PERKHIDMATAN PENYUMBERAN LUAR (OUT SOURCING SERVICES)

Dengan segala hormatnya kami merujuk kepada perkara di atas. 

Untuk makluman YB Dato’ Sri, kami, SALIHIN Curation Sdn. Bhd. (SALIHIN) adalah sebuah firma perunding perniagaan dan teknologi maklumat (IT) milik penuh Bumiputera yang berpangkalan di Batu Caves, Selangor Darul Ehsan. Kami mempunyai pengalaman lebih 15 tahun di dalam sektor pekhidmatan professional iaitu pengauditan, perakaunan, percukaian dan perundingan korporat yang mempunyai rangkaian pelanggan dari pelbagai industri di dalam dan luar negara.  Kami juga merupakan pengeluar perisian intergrasi perakaunan, GST, zakat dan Waqaf  yang telah mendapat kelulusan daripada Jabatan Kastam Diraja Malaysia (JKDM) sebagai perisian patuh GST.

Big Data merupakan teknologi baru di dalam dunia teknologi maklumat. Teknologi ini membolehkan data-data yang bersifat high-volume, high-variety, high-velocity dan high veracity diproses, dan dianalisa untuk kepentingan organisasi dalam membuat keputusan strategic yang terbaik pada masa yang cepat.
Merujuk kepada perkara di atas, suka citanya kami ingin mengemukakan kertas cadangan kepada YB Dato’ Sri dalam melaksanakan “PUSAT KOMPETENSI ANALISA BIG DATA USAHAWAN KKLW” secara berpusat melalui perkhidmatan penyumberan luar (Outsourcing Services). Pusat Kompetensi Analisa Big Data berperanan sebagai Hab untuk KKLW dan Usahawan dibawah bimbingan KKLW untuk mendapatkan analisa dan trend perniagaan mutakhir serta bertindak sebagai “Command Centre”. 

Dengan pengalaman kami dalam bidang perundingan perniagaan dan teknologi maklumat (IT),   amat berbesar hati sekiranya diberi peluang melaksanakan projek ini bersama-sama dengan pihak KKLW. Untuk itu, pihak kami mengalu-alukan sebarang perbincangan lanjut dengan pihak KKLW bagi memberikan peluang kepada pihak kami untuk membentang serta menjelaskan kertas cadangan kami dengan lebih terperinci.

Dilampirkan bersama-sama surat ini, profail lengkap firma SALIHIN, kertas cadangan dan dokumen-dokumen sokongan untuk rujukan dan penelitian YB Dato’ Sri. 

Sokongan dan persetujuan dari YB Dato’ Sri amatlah kami hargai dan didahului dengan jutaan terima kasih.

Sekian, wassalam.

Yang Benar,

…………………………………………
Salihin Bin Abang
Pengarah Urusan 


S.k.

YBhg. Datuk Borhan Bin Dollah
Ketua Setiausaha
Pejabat KSU, Aras 30, Kementerian Kemajuan Luar Bandar dan Wilayah,
No.47, Persiaran Perdana, Presint 4,
Pusat Pentadbiran Kerajaan Persekutuan,
62100 Putrajaya, Malaysia.

